МБДОУ «Детский сад № 1 «Аймани» с.Джалка

Гудермесского муниципального района

**Заняти**

**Коьчал: «Книгаш. Кепа т1ехь сурт кхочуш дар»**

Кхиорхо С.Л-А. Исламова

**Коьчал: Книгаш. Кепа т1ехь сурт кхочуш дар.** **1алашо:** Х1уманаш кеп йийца хаар, бошхаллаш йовзийтар: кхоллараллин хьуьнарш (пох1ма), къамел даран хат1 кхиор. **Г1ирсаш:** Берийн 1ай ловзарш т1ехь долу сарташ Буратийнийн суьртан кеп.

**Дешнийн болх.**

Интересно - хаалург Игрушка - ловзарг Настроение - синх1оттам Сюрприз - хазахетар, совг1ат Не простой день - атта доцу де Выставка книг - книжкаш гайтар Любимая книга - дукхаеза книга.

**Заняти д1аяхьар.**

**Болх болоран мур.**  **Кх:** - Бераш вайгахь тахана хьеший бу. Де дик дай вай цаьрга, маршаллийца. **Б: -** Де дик хил! Марша дог1ийла! **Кх:** - Керла де т1екхечи Вовше вай делало Мял хаз ду вай, дика ду Могуш дехийла вай.

**Кх:** - Бераш х1етал - метал хаийла шуна? Мила ву те туьйранахь Дечигах вина к1ант Туьйранера вайн дахаре Кхаьчча жима к1ант.

**Б:** - Буратино.

**Под музыку входит Буратино.**

**Буратино:** - Де дик хил шу бераш! - Г1уллакхаш муха ду шу? **Б:** - Диканца вехийла. **Буратино:** - Со вевзий шун? **Б:** - Буратино ву. **Буратино:** - Уу! Шунам со вевзаш ма хилла. Шу долче хьошалг1а веикх со. Х1ара книга еъна ас шуна совг1атан. **Кх:** - Дик веъна, марша вог1ийла - Баркал книга ярна. **Буратино:** - Шоьгахь ма дуккха хаза книгаш ю - ю. **Кх:** - Дер ю, книгаш ца хилча вайн йиш яц. **Буратино:** - Суьрташ мял хаз ду, самукъне долуш. **Кх:** - Берш дийций вай Буратинийн 1аьнан - ловзаргех лаций. **Кх:** - Муьлхачу ловзаргех ловзу вай 1ай? **Мансур:** - Бераш салазаш, конькиш хоьхку, лайн мижаргех ловзу. **Кх:** - Хьовсал х1окху суьрте , х1ун деш ду берш? **Марьям:** - Коток т1аьхь хаьхкало, лайн - дада во. **Кх:** - Бераш шу самукъа долий 1ай ловзуш? **Хадижа:** Самукъне хуьлу 1ай. **Кх:** - Бераш, нагахь арахь шийла г1уран де хилча, ц1ахь стенах ловзу шу? ? **Б:** - Кубикех ловзу, машенех, буьрканах, мазайкех.

**Х1етал - метал.**

Кол а яц, амма г1аш ду. Коч а яц, амма тегга ю Адам дац, амма дуьйцу.

**Б:** - Книга. Кх: - Нийса ду.

**Книгийн бошхаллаш.**

Книгаш тайп - тайпана хуьлу: бос а, кеп а, яккхий, кегий, стоммийн, юткъий.

**Аларан ловзаргш “Муха книга?”.**

**Кх:** - Книга кхин муха хуьлу хаий шуна? **Б:** - Керла книга. **Б:** - Стомма книга **Б:** - Дукхаезаш книга **Кх:** - Нийса ду, ткъа иштта хааран книгаш хуьлу.

**“Дешнаш - дийриг”.**

**Кх:** - Жоп ло суна, х1у дан мега книгина? **Б:** - Книга хьаэца, вахьайилла мега. **Кх:** - Нийса ду, хьовсал книга миллийша еллаеза д1а, аг1онаш сетто а мегар дац, книга эт1о мегар дац. Книгийн юккъехь аг1о билгалйоккхуш “юккъеюьллург” ю.

**“Алал б1остнехьа”. Т1едиллар: чекхъяккха предложени.**

**Кх:** - Х1ара книга керла, ткъа важа? **Б:** - Тиша. **Кх:** - Х1ара книга хаалург, ткъа важа? **Б:** - Сингаттаме. **Кх:** - Х1ара книга стомма, ткъа важа? **Б:** - Юткъа. **Кх:** - Х1ара книга баккхийчеран, ткъа важа? **Б:** - Кегийчеран. **Кх:** - Х1ара книга д1айиллина ю, ткъа важа? **Б:** - Д1алкъевлина. **Кх:** - Х1ара книга хьаэца, ткъа важа? **Б:** - Вахьайиллина.

**Книгийн вовшийн бошхаллийн, чулацамийн къастарех кхиорхочун дийцар адамийн дахарехь.**

**Кх:** - Книгаш тайп - тайпана чулацам болуш хуьулу. Дешаран литература - дешархойн Берийн - берашна лерина Справочнийн - т1ехь телефони лоьмарш, меттиган адресаш. Энциклопеди книга хуьлу, т1ехь вайна хаалург ду, муьлхачу хаттаршна жоьпаш а долуш. Адамийн белхан книгаш хуьлу: хьехархойн, лоьрийн, кхиорхойн, иштта кхин д1а а.

**Кх:** - Шу дас - нанас шуна муьлха книгаш йоьшу? **Б:** - Са нанас суна туьйра долу книга йоьшу. **Кх:** - Шун ц1ерчар йоьший книгаш? **Б:** - Сан вашас йоьшу книга, дас газета доьшу. **Кх:** - Вай группийн чохь ю книгаш: х1етал - металш, туьйранаш, байташ, иллеш, нохчийн фальклор, иштта журналаш,хьехаман книгаш ю.

**Кх:** - Книгаш йоьшуш хилча, адам хьекъал долуш хуьлу, дуккху х1умма 1ема. Бераш х1окху дуьненчохь уггаре еза книга ю Делан йоза т1ехь долуш, иза адамашна дуьненахь а эхартахь а пайден долу “Къуран ду”. (Дала шена вай дукхадеза дела, вай Ялсамане дахийта 1амо, деша т1едиллина долу!

**Кх:** - Телевизоре, компьютере, телефоне хьежарх пайда ца хуьлу книгаш йоьшуш санна. “Книга адмийн - хьекъал, кхетам, доттаг1 ю”.

**Меттаххьеран минот Сада1аран минот.**

Оха когаш охьатуху Оха куьйгаш вовшах туху Оха б1аьгаш лап - лап Оха белшаш - цап - цап Тхо д1адоьрзу, тхо схьадоьрзу Оха тхайна гуо ма тосу Тхо вахьховжу, тхо хьалг1овту Оха куьйгаш лестадо.

**Кх:** - Вай х1инца миллийша стоьлаш т1е г1ура ду.

**Х1етал - метал**

Мила ву те туьйранахь Дечигех вина к1ант Туьйранера вайн дахаре Кхаьчча жима к1ант.

**Б:** - Буратино. **Кх:** - Нийса бах, Буратино ву. Бераш шуна сурт дуьллуш хазахетий? - Хьовсийша мел хаза ду х1ара Буратинийн сурт. - Шун стоьлаш т1ехь Буратинйнийн суьртан кеп ю. Бес - бесара хаза къоламаш ду, т1уьна горгам ю куьг ц1ан дан. - Шайн лаамца бос а хоржуш басар йе Буратийнийн кеп.

**П1елгийн гимнастика.**

Пхиъа, пхиъа ловзуш лела Цхьаний самукъа долу церан Д1ахьовсу делало! Схьахьовсу делало! Т1ах аьлла вай къонахой.

Бераш болх бечу хенахь кхиорхочо тидам бо, къолам бага 1итта мегар ца хилар хоуьйтуш.

**Кх:** - Девлин шу бераш сурт диллина? **Кх:** - Мял хаза дехкина аш суьрташ!

**Жам1 дар:**  **Кх:** - Вай х1ун дира таханлера занятехь? **Б:** - Книгех лаьцна дийцира. **Кх:** - Керла х1ун хии шуна?

**Б:** - Книгаш тайп - тайпана чулацам болуш хилар. **Б:** - Книга вайн доттаг1 ю. **Кх:** - Кхин х1ун дира вай, хьенан сурт басар дира? **Б:** - вай Буратийнийн сурт диллира. **Кх:** - Нийса бах аш. - Суна аш болх беш хазахийтира. - Баркал сан бераш! Аша дика болх бира.